open-index/open-wikipedia-markdown huggingface dataset:
Игорь Олегович Шахнович

thumb|Игорь Олегович Шахнович
**Игорь Олегович Шахнович** — 1960 жылы 5 сәуірде РКФСР Приморск өлкесі Уссурийск қаласында туған. 

Ұлты - Орыс.

Әкесі - Шахнович Олег Соломонович, зейнеткер, әскери
адам болған. Анасы - Шахнович Лилия Михайловна, зейнеткер, әскери адам болған.

С.М. Киров атындағы  Қазақ мемлекеттік университетінің
журналистика факультетін бітірген (1981), журналист.
Қазақстан Журналистер академиясының академигі .
«Попсик, бургелер және Иван Обалдуй туралы» ертегінің
авторы (2001).

1981 жылдан - «Маңғышлақ Оттары» газетінің тілшісі. 1984 жылдан - электр дәнекерлеуші ,  құрастырушы. 1986 жылдан - Кеңес Әскерінің  қатарында  қызметте. 1989
жылдан - «Ленинская смена» газетінің бөлім меңгерушісі. 1998 жылдан - «НТК» ақпараттық бағдарламасының директоры. 2001 жылдан - «Экспресс К» газетінің бас редакторы.

2004 жылдан бері - «Мегаполис» газетінің бас редакторы.
Қазақстан журналистерінің конгресінің атқарушы комитетінің,  ҚР Президенті жанындағы БАҚ жөніндегі кеңестің мүшесі.

Әскери атағы - аға лейтенант.

Діни көзқарасы - агностик.

Қазақстанның болашағы туралы болжамы - «Қазақстан болады!»

Хоббиі - табиғат, тарихи ескерткіштер.

Сүйіп оқитын әдебиеті - Э. Хемингуэй, Э.-М. Ремарк.

Үйленген. Жұбайы - Шахнович Наталья Михайловна Ұлдары - Олег, Александр;  қыздары - Лариса, Мария.

## Дереккөздер


Санат:Тұлғалар
Қозғалмайтын фазаның тасымалдауышы

ГСХ тасымалдауышы хроматографиялық процеске әсер етпеуі керек, оның жеткілікті меншікті беті (ауданы), беріктігі, қуыстарының біркелкі орналасуы, бөлшек өлшемі мен жүгіру қабілеті, қозғалмайтын сұйық фазаны адсорбциялауға бейімділігі, химиялық әрекеттесуге тұрақтылығы болуы керек. Мұндай тасымалдауыш ретінде диатомит - су өсімдіктері мен жәндіктерінің қалдықтарынан пайда болған тас сияқты шөгінді жыныс қолданылады. Бұл жыныстарды қышқылмен және сілтімен өңдеп, жоғарғы температурада күйдірсе, кремнийлі кеуекті тасымалдауыш шығады. Ол негізінен кремний және оның силикатты тұзынан тұрады. Сондай-ақ газ сұйықты хроматографияда төсеніш ретінде шыны микрошариктер, силикагелдер, отқа төзімді қыш бөлшектері, тефлон мен басқа да заттар қолданыла береді. Тасымалдауыш бөлшектері барынша ұсак және біркелкі болуы керек. Бөлшектердің қалыпты өлшемі қысқа шекте болуы керек, мысалы, олардың диаметрі 0,18-0,25 мм, 1,15-0,18 мм, сияқты. Түйіршіктер неғұрлым кіші болса, соғұрлым тасымалдауыш газдың қысымы жоғары болады.

## Дереккөздер


Санат:Аналитикалық химия
Санат:Химия
Санат:Ғылым
Шавкат Әнуарұлы Саитов

**Шавкат Әнуарұлы Саитов** (1951 жылы 20 маусымда Қырғыз КСР-інде туған) - мұнай-газ өнеркәсібінің қайраткері.

## Өмірбаяны
*Уфа мұнай институтын «Газмұнай құбырларын, газ қойма-және мұнай базаларын жобалау және пайдалануға енгізу» мамандығы бойынша бітірген.
*1974 жылдан - «Саратовтрансгаз» бірлестігінің Мақат желілік-өндірістік басқармасының технологиялық компрессорлар машинисі, газ компрессорлық стансасының аға диспетчері, КС аға инженері. 
*1977 жылдан сон кезде салынып жатқан КСРО Орынбор - Батыс шекара газ құбырының Орал дирекциясының аға инженері КС және энергетикалық құрал-жабдықтар жөніндегі бөлім бастығының орынбасары. 
*1978 жылдан ОралКС бастығы, Орал желілік-өндірістік басқармасының аға инженері, «Оралтрансгаз» МБ инженері. 
*1994 жылдан - «Қазақгаз» МХК газ көлігі басқармасының бастығы. *1995 жылдан - «Батыстрансгаз» АҚ газ көлігі басқармасының бастығы. 
*1997 жылдан - «Интергаз Орталық Азия» ЖАҚ «Орал» АО басқармасының бастығы, менеджері. 
*2000 жылдан - «Интергаз Орталық Азия» АҚ батыс аймақ бойынша техникалық менеджерінің орынбасары, «Атырау» магистралдық газ құбырлары басқармасы директорыныңКС бастығы, Орал желілік-өндірістік басқармасының аға инженері, «Оралтрансгаз» МБ инженері.  
*2008 жылдан - «Интергаз Орталық Азия» АҚ «Ақтау» МГБ директоры, аға инженері.
*2009 жылдан бері - «Интергаз Орталық Азия» АҚ техникалық дамыту жөніндегі атқарушы директоры.

## Дереккөздер


Санат:Қазақстан мұнайшылары
Ермек Нәсіпқалиұлы Марабаев

**Ермек Нәсіпқалиұлы Марабаев** (1959 жыл 26 желтоқсан, Мәскеу, КСРО) - мұнайшы, иженер, ұлттық мұнай компанияларының басшысы.

## Білімі
* И.М. Губкин атындағы Мәскеу мұнай және газ институтын (1982) кен инженері мамандығы бойынша;
* Кингстон университеті магистратурасын (Лондон қ., 2004);
* «General management» ХША Мәскеу әлеуметтік және экономикалық ғылымдар мектебін бітірген (2004).
«Ұңғыманың вертикалды діңгегіндегі қайтарушы» авторлық куәлігіне ие (1986). 

## Өмірбаяны
* 1982 жылдан - Өзен бұрғылау жұмыстары басқармасында бұрғышының көмекшісі, бұрғышы, бұрғылау шеберінің көмекшісі, бұрғылау шебері.
* 1984 жылдан - Жетібай бұрғылау жұмыстары басқармасының бұрғылау шебері, ауысым бастығы.
* 1987 жылдан - Құмкөл тереңнен бұрғылап пайдалану экспедициясы бастығының орынбасары, бас инженері, бастығы.
* 1989 жылдан - Жетібай бұрғылау жұмыстары басқармасының кәсіподақ комитетінің төрағасы.
* 1991 жылдан - Маңғыстау облыстық табиғат қорғау комитетінің бөлім бастығы, Маңғыстау облыстық экологиялық және табиғат пайдалану комитеті төрағасының орынбасары.
* 1993 жылдан «Қазақстанмұнайгаз» компаниясының сыртқы экономикалық байланыстар департаментінің бас маманы, мұнай, маркетинг және коммерциялық операциялар жөніндегі департаментінің бастығы.
* 1995 жылдан - Лондондағы ҚР сауда үйінің мұнай департаментінің бастығы, «Дрилкон Инк.» фирмасының Қазақстан Республикасындағы кеңесшісі, Қазақстандағы американдық компания филиалының басқарушы директоры.
* 1997 жылдан «ҚуатАмлонМұнай» БК бас директорының орынбасары.
* 1999 жылдан - «Харрикейн-Құмкөл мұнай» ААҚ вице-президенті.
* 2001 жылдан - «Шевронмұнайгаз» компаниясының коммерциялық менеджері.
* 2005 жылдан - «Кұрманғазы Петролеум» ЖШС бас директоры.
* 2007 жылдың сәуір айынан - АҚ «ҚазМұнайТеңіз» ТМК» АҚ бас директорының бірінші орынбасары, 2007 жылдың қыркүйек айынан бері - бас директоры.

## Марапаттары
* «Қазақстан мұнайына 100 жыл» белгісі
* «Самұрык-Қазына» ҰӘҚ» АҚ (2009) Құрмет грамотасы.

## Шені
Әскери атағы - запастағы аға лейтенант.

## Отбасы
* Әкесі - Нәсіпқали Әбуғалиұлы Марабаев (1936-2007), «Мұнайшы» ҚҚ негізін қалаушы, көрнекті мемлекет қайраткері, Қазақстанның мұнай-газ саласын дамытуға зор улес қосқан.
* Анасы - Марабаева Ләйлә Оқанқызы,зейнеткер, Маңғыстау облысының мұнай-газ комланияларының кадрлар бөлімінің жетекшісі болған.
* Інісі - Марабаев Жақып Нәсіпқалиұлы 
* Қарындасы - Марабаев Сәуле Нәсіпқалиқызы 
* Жұбайы - Марабаева Алмагүл. 4 баласы бар .

## Дереккөздер


Санат:26 желтоқсанда туғандар
Санат:Қазақстан мұнайшылары
Санат:Мәскеу мұнай және газ институты түлектері
Санат:Кингстон университеті түлектері
Санат:Мәскеу әлеуметтік және экономикалық ғылымдар мектебі түлектері
Санат:Қазақстан мұнайына 100 жыл медалінің иегерлері
Санат:Қазақстан аға лейтенанттары
Байтақ Жалғасұлы Әлиев

**Байтақ Жалғасұлы Әлиев** 1964 жылы 15 наурызда Ақтөбе облысында туған.
*Ақтөбе байланыс электротехникумын (1983) байланыс технигі мамандығы бойынша; Мәскеу И.М. Губкин атындағы мұнай және газ институтын (1991), «Газ-мұнай құбырларын, газ қоймаларын және мұнай базаларын жобалау және пайдалануға енгізу» мамандығы бойынша бітірген.РФ Үкіметі жанындағы Халық шаруашылығы академиясының экономика ғылымдарының кандидаты (2006).
*Еңбек жолын «Уралтрансгаз» ӨБ Арал желілік-өндірістік басқармасының турбокомпрессорлық цехының машинисі.1993 жылдан - «Қазақгаз» МХК газ көлігі басқармасының компрессорлық стансалар женіндегі бас маманы, КС бөлімінің бастығы, бастығының орынбасары. 1995 жылдан -«Батыстрансгаз» АҚ газ көлігі басқармасы бастығының орынбасары. 1997 жылдан - «Орал» ЖО пайдалануға енгізу және жөндеу жөніндегі департаментінің директоры, «Атырау» МГБ директоры, «Интергаз Орталық Азия» АҚ күрделі құрылыс және жөндеу департаментінің директоры. 2009 жылдан бері - «Интергаз Орталық Азия» АҚ техникалық директоры.

## Дереккөздер


Санат:Қазақстан мұнайшылары
Санат:1964 жылы туғандар
Ысылдақ шүрегей

**Ысылдақ шүрегей** () – өзен үйректерінің ең кішісі. Басы қоңыр, екі бүйірі жасыл жолақты, жемсауы сарғылт дақты. Кежегінің тұрқы 35 см-дей, салмағы 300 г-дай, мекиені кішілеу. Батыс Қазақстан, Қостанай. Ақмола, Павлодар облыстарында, Алтайда орманды жерлердегі көл маңын ұялайды. Жыл құсы, кейде қыстап та қалады. Наурызда келіп, қыркүйектің аяғында қайтады.
thumb|left|200px|Ысылдақ шүрегей

## Дереккөздер


Санат:Өзен үйректері
Даурықпа шүрегей

**Даурықпа шүрегей** () – республика даласындағы су айдындарында ұялайтын құс. Қанатының ұзындығы 175 – 210 мм, салмағы 375 – 450 г. Жыл құсы. Орта Азияда, Каспийдің оңтүстік жағалауында қыстайды.

## Дереккөздер


Санат:Өзен үйректері
Қырылдақ шүрегей

**Қырылдақ шүрегей** () – өзен үйректерінің түрі. 

Қазақстанда оқта-текте, Ертістің жағалауында, Зайсан қазаншұңқырының сулы-батпақты жерлерінде, Келестің Сырдарияға құяр тұсында кездеседі. Салмағы 500 – 600 г.

## Дереккөздер


Санат:Өзен үйректері
Артефакт

Артефакт сөзінің бірнеше мағынасы бар:
* Артефакт (медицина)
* Артефакт (археология)
Молдағали Бекбайұлы Жаңбыров

**Молдағали Бекбайұлы Жаңбыров** 1962 жылы 19 тамызда Гурьев қаласында туған. Қазақ. 
*Әкесі - Жаңбыров Бекбай, зейнеткер, сауда және қоғамдық тамақтану саласында жұмыс істеген. Анасы - Шуқақова Қалжан, зейнеткер. 
*В.И. Ленин атындағы Қазақ политехникалық институтын (1984) «Пайдалы қазба кенорында- рын іздестірудіңжәне барлаудың геофизикалық әдістері» мамандығы бойынша бітірген. Қазақ, орыс, түрік және ағылшын тілдерін біледі. 1984 жылдан - ҚазҒЗГБИ Атырау тәжірибелік- әдістемелік экспедициясында геофизик, аға геофизик, 2-ші, 1-ші санатты геофизик. 1990 жылдан - «Қазгеофизика» ӨГБ Гурьев геофизикалық экспидициясында 1-ші санатты геофизик. 1992 жылдан «Қазмұнайгеофизика» тресінде геофизикалық бөлімнің жетекші геофизигі, бастылзі. 1994 жылдан -Қазақтүрікмұнай» БК ЖІІІС (Атырау өкілдігі) инженер-геофизигі. 1998 жылдан «Қазақойл» Ұлттық мұнайгаз компаниясы департаментінде (2002 жылдан ҚазМұнайГаз» ҰК) менеджер, бас менеджер, директордың орынбасары. 2003 жылдан - «ҚазМұнайТеңіз» Теңіз мұнай компаниясы» ЖАҚ Жобаларды геологиялық-техникалық бағалау департаментінің директоры. 2004 жылдан ҚазМұнайГаз» ҰК» ЖАҚ теңіз жобаларын дайындау департаментінің директоры 2004 жылдан - «Түпқараған Оперейтинг Компани Б.В.» бас директоры.2007 жылдан бері - «ҚазМүнайТеңіз» ТМК» АҚ өндіріс жөніндегі басқарушы директоры. Астананың 10 жылдығы» медалімен (2008), «Қазақстан мұнайына 100 жыл белгісімен (1999), ҚР ЭМРМ Геология комитеті төрағасының (2006), ҚР Примьер-министрінің (2008) алғыс хаттарымен марапаттапған. Үйленген. Жұбайы - Жаңбырова Майра Бағытқапиқызы (1962 ж. т.). Ұлы -Жаңбыров Жанболат (1986 ж. т.); қыздары — Жаңбырова Жанна (1988 ж. т.),Жаңбырова Ләззат (1993 ж. т.).

## Дереккөздер


Санат:Тұлғалар
Санат:Қазақстан мұнайшылары
Санат:1962 жылы туғандар
Кенжеболат Балахметұлы Хаиров

**Кенжеболат Балахметұлы Хаиров** 1948 жылы 28 қазанда Көкшетау облысында туған. Қазақ.
*Әкесі - Хаиров Бапахмет. Анасы - Хаирова Газиза Мәлікқызы.Жұбайы - Касенова Айжан Таймасқызы. Ұлы - Тимур (1972 ж. т.);
*В.И. Ленин атындағы Қазақ политехникалық институтын бітірген (1972), инженер-злектрик.Қазақ, орыс, түрік және агылшын тілдерін біледі.Үйленген. 
*«Нұр Отан» ХДП (2009 жылдан).1966 жылдан - Кекшетау оттегімен тыныс алу аппаратурасы зауытында аспапшы слесарь. 1973 жылдан - ҚазКСР Автомобиль жолдары министрлігінде инженер, аға инженер, министрдің кемекшісі, машина сынау стансасының директоры, N956 жол басқармасының бастығы, сыртқы экономикапық байланыстар бөлімінің бастығы. 1992 жылдан - Республикалық «Құрылыс» сыртқы экономикалық бірлестігінің бас директоры. 1993 жылдан - Қазақстан Республикасы Сыртқы экономикапық қатынастар министрлігінің «Қазақстан Сауда» МСК бас директоры. 1997 жылдан - «Қазақстан Сауда» АТАҚ президенті. 1997 жылдан - «МКТ корпорациясы» ЖШС президенті. 2003 жылдан - «ҚазМұнайГаз-Сервис» ЖШС бас директоры. 2006 жылдан бері - «ҚазМұнайТеңіз» ТМК» АҚ бас директорының орынбасары.«Қазақстан Конституциясына 10 жыл» (2005) медалімен марапатталған.Саяси қайраткер ретіндегі идеалы - Ш. де Голль. Қазақстанның болашағы туралы болжамы - «Керемет».

## Дереккөздер


Санат:Тұлғалар
Санат:Қазақстан мұнайшылары
Санат:1948 жылы туғандар
Кенжебек Ниязұлы Ибрашев

**Кенжебек Ниязұлы Ибрашев** 1958 жылы 11 шілдеде Гурьев қаласында туған.
*И.М. Губкин атындағы Мәскеу мунай институтын бітірген (1981), тау-кен инженері-бұрғышы. Техника ғылымдарының кандидаты. 
*1975 жылдан - Каспий маңы мұнай барлау экспедициясында дизельші, моторшы. 1981 жылдан - «Ембімұнай» ӨБ Балықшы барлаушылық бұрғылау басқармасында бұрғышының көмекшісі, бұрғышы, бұрғылау шебері, бұрғылау жөнінде аға инженер, бұрғылау учаскесінің бастығы,бас технолоғ. 1988 жылдан - «Гурьевмұнайгазгеология» ӨГБ Каспий маңы МБЭ бас инженері, «Ембімұнай» ӨБ Балықшы барлаушылық бұрғылау басқармасының бастығы. 1993 жылдан - «Қазақстанкаспийшельф» ААҚ Атырау филиалының директоры, 1996 жылдан - вице-президенті, 1997 жылдан - президенті. 1998 жылдан - «ОКІОС» компаниясының админ менеджері. 2001 жылдан Agip КСО» компаниясының жаңа жобалар женіндегі менеджері 2002 жылдан - «Адір КСО» компаниясының аймақтағы жобалар женіндегі директоры. 2003 жылдан -"Agip" КСО» компаниясының ҚР-дағы бизнесті дамыту жөніндегі директоры. 2005 жылдан - «ҚазМұнайТеңіз» ТМК АҚ бас директорының бірінші орынбасары. 2006 жылдан «ҚазМұнайТеңіз» ТМК» АҚ бас директоры. 2009 жылдан бері - «ҚазМұнайГаз» Барлау Өндіру» АҚ бас директоры. «Құрмет» (1997), «Парасат» (2010) ордендерімен; «Қазақстан Республикасының тәуелсіздігіне 10 жыл» (2001) медалімен, «Қазақстан мұнайына 100 жыл» төс белгісімен марапатталған. Қазақстан Республикасыныңжер қойнауын Құрметті барлаушысы.

## Дереккөздер


Санат:Тұлғалар
Санат:Қазақстан мұнайшылары
Санат:1958 жылы туғандар
Марсель

**Марсель** () — Францияның оңтүстігінде орналасқан қала, Францияның ең үлкен порт қаласы.

## География
left|thumb|200px|Марсельдің ғарыштан көрінісі
Қалада 1 миллион 420 мың адам тұрады (2010 жылы бойынша). Халқының санымен Париждің артында елінде екінші орында тұрады. Қаланың аты ежелгі грек тіліндегі "Массалия" (Μασσαλια) және соның латын аудармасындағы "Массилия" (Massilia) деген аттарға барып тіреледі.

Қаланың төңірегінде жатқан Прованс аймағымен бірге, 2013 жылы Еуропаның мәдениет астанасы болады.

## Климат
Марсельдегі қыс жылы және ылғалды, жаз құрғақ болады. Жерорта теңізінің климатына жатады. Ең суық айлар - қаңтар мен ақпанда, орта температуралар +8℃+9℃ болады. Қыс пен көктемде Рона өзенінің аңғарынан келетін суық Мистраль желі жиі соғады.

## Марсельде туғандар
* Зинедин Зидан (футболшы)
* Сириль Абиди (кикбоксшы)
* Поль Мориа (музыкант)
* Эрик Кантона (футболшы)
* Самир Насри (футболшы)

## Бауырлас қалалары

*  Абиджан、Кот-д’Ивуар, 1958 жылы
*  Антверпен、Бельгия, 1958
*  Копенгаген、Дания, 1958
*  Генуя、Италия, 1958
*  Хайфа、Израиль, 1958
*  Гамбург、Германия, 1958
*  Кобе、Жапония, 1961

*  Дакар、Сенегал, 1968
*  Одесса、Украина, 1972
*  Пирей、Грекия, 1984
*  Шанхай、Қытай, 1987
*  Марракеш、Марокко, 2004
*  Лимассол、Кипр

## Сыртқы сілтемелер
; Әкімшілік
* Марсель қаласының ресми сайты

Санат:Франция қалалары
Алина Өтемісқызы Алдамберген

thumb|Алина Өтемісқызы Алдамберген

**Алина Өтемісқызы Алдамберген**

1973 жылы 11  қаңтарда  Қарағанды қаласында туған.

Қазақ мемлекеттік басқару академиясын (1995) «Қаржы және несие» мамандығы бойынша; Вашингтон университетінің Іскерлік әкімшіліктік басқару мектебін (1995); Рочестер университетінің Уильям Е. Саймон атындағы Іскерлік әкімшіліктік басқару мектебін (2007) экономист, іскерлік әкімшіліктік магистрі мамандығы бойынша бітірген.

1997 жылдан - «ABN AMRO Қазақстан банкі» ЕАБ» ЖАҚ құрылымдық  қаржыландыру басқармасының  қаржылық талдаушысы, менеджері, бас маманы, бастығының орынбасары, несиелік талдау және  құрылымдау басқармасы бастығының орынбасары. 2001 жылдан - Лондон  қаласындағы «ABN AMRO Bank N.V.» рейтингтік кеңестер беру департаментінің рейтингтік кеңес берушісі , жетекші рейтингтік кеңес берушісі. 2003 жылдан - «ООИУПА» ABN AMRO Asset Management» АҚ басқармасының төрағасы 2005 жылдан - «ABN AMRO Қазақстан банкі» ЕАБ» АҚ басқармасының  қазынашысы, төрағасының орынбасары. 2006-2007 жылдары - Алматы  қаласындағы 
ҚР Аймақтық қаржы орталығы  қызметін реттеу агенттігі төрағасының орынбасары. 2008 жылдың  қаңтарынан - «Астана-Финанс АҚ басқармасы төрағасының орынбасары.

2008 жылдың наурызынан бері -  ҚР Қаржы нарығын және қаржылық ұйымдарды реттеу мен бақылау агенттігі төрағасының орынбасары.

«Активтерді басқарушылар  қауымдастығы» ЗТБ кеңесі төрағасының м.а. (2003-2005).

## Дереккөздер
Кәмила Валерийқызы Арыстанбекова

thumb|Кәмила Валерийқызы Арыстанбекова
**Кәмила Валерийқызы Арыстанбекова**

1963 жылы 25  қыркүйекте Алматы қаласында туған.  Қазақ.

Анасы -  Қаржаубаева Галина Габдуллақызы, зейнеткер. Алматы ауылшаруашылық институтының «Қаржы және несие» факультетін бітірген (1984), экономист.

1984 жылдың  қыркүйегінен -  ҚазКСР Министрлер кеңесінің жанындағы Басалматықұрылыстың сметалы-келісімді
бөлімінің инженері . 1985 жылдың желтоқсанынан - Алматы ауыл шаруашылығы институтында аға лаборанты, 1990 жылдың  қазанынан - банк жұмысын  ұйымдастыру
кафедрасының оқытушысы, 1990 жылдың желтоқсанынан - банк жұмысын  ұйыдастыру кафедрасының аспиранты. 1991 жылдың  қаңтарынан- «Alem Bank Kazakhstan»
ЖАҚ операциялық басқарманың халықаралық сауда есебі бөлімінің экономисі , жетекші экономисі , 1992 жылдың желтоқсанынан - жобалы  қаржылау және басқа несиелік
желілерге  қызмет көрсету бөлімінің басшысы. 1994 жылдың
мамырынан - «Эксимбанк  Қазақстан» ЖАҚ басқарма басшысының орынбасары, 1995 жылдың мамырынан - шетел несиелеріне  қызмет көрсету департаментінің директоры. 1995 жылдың  қазанынан - «АТФ банк » АҚ коммерциялық басқармасының басшысы, 1996 жылдың  қыркүйегінен - басқарма төрағасының орынбасары. 1999 жылдың  қыркүйегінен - «Қазақстан ұлттық банкі» ҰЗҚ» АҚ президенті , 1999 жылдың  қаңтарынан бері – басқарма төрағасы.

«Қазақстан темір жолына 100 жыл» мерейтойлық медалімен (2004),  Қазақстандық сапа ассоциациясының «Қазақстандағы сапаның дамуына  қосқан жоғарғы үлесі үшін медалі мен дипломымен (2007);  
ҚР Еңбек және халықты әлеуметтік қорғау министрлігінің  құрмет грамотасымен «XXI ғасырға жалпылама сапамен»  қазақстандық конкурсының  қорытындысы бойынша басқарудың үздік жүйесі үшін  Қазақстанның сапа ассоциациясының «Үздік топменеджер» дипломымен (2005) марапатталған. Қызы - Арыстанбекова Малика Ермекқызы.

## Дереккөздер


Санат:Тұлғалар
Артефакт (археология)

**Артефакт** (лат. artefactum — жасанды істелген) — табиғилықтан тыс қолдан жасалған нәрсе, мәдениеттің жемісі. Артефакт ретінде тек денелік белгілері емес, сонымен бірге таңбалық, рәміздік мазмұны бар кез келген жасанды нәрсе қарастырыла алады. Мәдени артефактға мыналарды жатқызуға болады: адамдар жасаған заттар мен нәрселер, техника және еңбек құралдары, киім-кешек пен тұрмыстық жабдықтар, тұрғын үй, жол т.б. Артефакт ретінде қоғамның рухани өмірінің кез келген құбылысын (ғылыми теория немесе наным-сенім, өнер және фольклер туындысы, моральдық қағидалар т.б.) алуға болады. Артефактның пайда болуын және олардың негізіндегі адамдық мақсаттар мен мүдделерді талдау арқылы, заттық болмыстың символикасын айқындауға болады. Артефактлар әлемі — таңбалар әлемі және оларды адамдық әрекет контексінде ғана түсінуге болады. Адам тұрмайтын үй қаңырап бос қалады, функционалдық мазмұны ескірген құндылықтар тек «музейлік» мағынаға ие болады. Қазіргі мәдениеттерде артефакт мәдениеттердің динамикасын зерттеуде бастапқы алғышарт ретінде қабылданады.

## Дереккөздер


Санат:Мәдениет
Санат:Археология
Ер жүрек

**Ер жүрек** () —  Шотландияның өз тәуелсіздігі үшін ағылшын мемлекетіне қарсы күресі жайлы фильм. Фильмнің негізгі кейіпкері — Мел Гибсон ойнаған Уильям Уоллес, шотландтықтар көшбасшысы .
Бұл фильм 1996 жылы Оскар сыйлығының 10 номинациясы бойынша ұсынылып, соның 5 ұтып алды, соның ішінде «Оскардың» 1995 жылдың «ең мықты» фильмы атағы.

## Аннотация
Фильмдегі оқиға 1280 жылы басталады. Бұл Ұзынаяқты Эдуард ағылшын королі кезіндегі шотландық аты аңызға айналған ұлттық батыры Уильям Уоллес жайлы әңгіме. Ол ағылшын әскері қолынан қаза тапқан әкесінен ерте айрылғанда ағасы оған Еуропадан жақсы алдырады. Уильям (Мел Гибсон) отанына ересек болғанда, жанұя құрып бейбіт өмір сүру үшін оралады. Бірақ тағдырдың тәлкегімен оның сүйіктісін ағылшындар өлтіргендіктен ол азаттық жолында күресін бастайды.

## Рөлдерде

* Мел Гибсон — Уильям Уоллес
* Софи Марсо — Принцесса Изабелла
* Пэтрик МакГуэн — Король Эдуард I
* Кэтрин МакКормак — Маррон
* Ангус Макфадьен — Роберт Брюс
* Брендан Глисон — Хэмиш
* Джеймс Космо — Хэмиш әкесі
* Алан Армстронг — *Морнэй*

## Түсіру тобы
* Режиссёр — Мел Гибсон
* Сценарий авторы — Рэндалл Уоллес
* Продюсеры — Брюс Дэйви, Мел Гибсон, Элан Лэд, Стивен МакЭвити
* Сазгер — Джеймс Хорнер
* Оператор — Джон Толл
* Монтаж — Стивен Розенблюм

Фильм Блайнд Харридың 15 ғасырдағы эпикалық поэмасына негізделіп түсірілген. Рэндал Уоллес өз фильм сценариясы жазбасыы сынағандарға „Блайнд Харри шын ба? Білмеймін. Білетінім ол менің жүрегіме жеткізгені, сол маңызды...“ деген екен.

Гибсонның Icon Productions компаниясы Мел Гибсонның өзі басты рөлді сомдайын деп тұрса да фильмді қаржыландыру жағынан қиыншылық көріп тұрғанда егер Гибсон Апатты қару тағы сиквелына түсуге шартқа барса ғана Warner Bros. қаржыландыруға дайын екенін білдірді, Гибсон одан бас тартты. Paramount Pictures «Ер жүректі» тек АҚШ пен Канада аймақтарында таратуға ғана келіссе 20th Century Studios халықаралық таралымға қаржыландырды.

## Сілтемелер

* 

## Дереккөздер

Санат:Франция фильмдері
Санат:Мел Гибсон фильмдері
Санат:Үздік фильм үшін Оскар сыйлығының иегерлері (фильмдер)
Санат:20th Century Studios
Санат:Paramount Pictures фильмдері
Санат:Ағылшын тіліндегі фильмдер
Санат:АҚШ драма-фильмдері
Санат:АҚШ тарихи фильмдері
Санат:Шотландия туралы фильмдер
Асқар Мұсаұлы Баймұханов

**Асқар Мұсаұлы Баймұханов**

1964 жылы 29  қыркүйекте Гурьев  қаласында туған.

Саратов экономикалық институтын «Халық шаруашылығын жоспарлау» мамандығы бойынша бітірген.

1999 жылдан - Атырау қаласы әкімінің орынбасары. 2000
жылдан - «ТұранӘлем банкі» АҚ Атырау бөлімшесінің
директоры. 2002 жылдан - «Қазақстан Халық банкі» АҚ
Атырау облыстық бөлімшесінің директоры. 2009 жылдан
«Қазақинсақтандыру» АҚ басқармасы төрағасының орынбасары.

2010 жылдың шілдесінен бері - «Қазақстан Халық банкінің «Халық-Қазақинсақтандыру» еншілес сақтандыру компаниясы» АҚ басқармасының төрағасы (Алматы қаласы).

## Дереккөздер
Мұрат Байсынұлы Байсынов

thumb

**Мұрат Байсынұлы Байсынов**

1967 жылы 9 мамырда туған.

С.М. Киров атындағы  Қазақ мемлекеттік университетінің
заң факультетін (1990) заңгер мамандығы бойынша;
Бүкілресейлік  қаржы-экономикалық институтының  қаржы- экономикалық факультетін (1999) экономист мамандығы бойынша бітірген.

1990 жылдың тамызынан -  Қызылорда қаласы прокуратурасының тергеушісі. 1990 жылдың  қарашасынан - әл-Фараби атындағы  Қазақ мемлекеттік университетінің мемлекет және  құқық теориясы кафедрасыныңассистенті. 1993 жылдан -  ҚР Жоғарғы Кеңесі заңнама бөлімінің аға кеңес берушісі. 1994 жылдан - «Олимпия-экспресс-Алматы» БК бас директорының орынбасары. 1995 жылдан -  ҚР Халық банкі заң департаментінің  қызметкері, 1998 жылдан - басқарма бастығы, заң департаментінің директоры. 2004 жылдан -  
ҚР Қаржы нарығын және қаржылық ұйымдарды реттеу және бақылау агенттігі заң департаментінің директоры.
2007 жылдың тамызынан бері -  ҚР  Қаржы нарығын және қаржылық  ұйымдарды реттеу және бақылау агенттігі төрағасының орынбасары.

«Құрмет» орденімен (2009), «Қазақстан Конституциясына
10 жыл» медалімен (2005) марапатталған. 

## Дереккөздер


Санат:Тұлғалар
Ерік Жұмаханұлы Балапанов

**Ерік Жұмаханұлы Балапанов** (4.06.1968 жыл, Алматы) - Экономика ғылымдарының кандидаты (2001).. Қазақ.

Алматы халық шаруашылығы институтын (1989) экономист мамандығы бойынша; Еуразия нарық институтын (1997) қаржыгер мамандығы бойынша бітірген.

Кандидаттық диссертациясының тақырыбы: «Қазақстанның астық нарығының экономикалық механизмін жетілдіру».

1989 жылдан -  ұжымшар есепшісінің шәкірті, «Боралдай» бригадасы бригадирінің көмекшісі, бригадирі. 1993 жылдан - «Мұрат және К» ІІІЖК директоры. 1994 жылдан -«Қазтрансбанк» АҚ несиелеу басқармасы бастығының орынбасары; «Еңбек» АҚ бас директорының орынбасары. 1995 жылдан - «Тұран-банк» коммерциялық акционерлік банкінің валюталық операциялар басқармасының бастығы.
1997 жылдан - «ТұранӘлем банкі» ЖАҚ операциялық департаментінің директоры, басқарма төрағасының орынбасары. 1998 жылдан- «Алматы коммерциялық банкі» ЖАҚ басқармасы төрағасының орынбасары; «Қазкоммерцбанк» ЖАҚ басқармасы төрағасының кеңесшісі; «Нан өнімдері» компаниясы Директорлар кеңесінің төрағасы. 2000 жылдан - «Алматы коммерциялық банкі» ААҚ басқармасы төрағасының м.а. 2001 жылдан - «Қазақстан Даму банкі» ЖАҚ басқарушы директоры. 2002 жылдан - «Каспий өнеркәсіптік-қаржылық тобы» ЖШС бас директорының орынбасары. 2003 жылдан - «Қазкоммерцбанк» АҚ корпоративтік несиелеу мәселелері жөніндегі басқарушы директоры. 2005 жылдан - «Қазкоммерцбанк Қырғызстан» АҚ Директорлар кеңесінің мүшесі.

2009 жылдың ақпанынан бері - «Грантум ҰЗҚ» АҚ Директорлар кеңесінің төрағасы.

Үйленген. Жұбайы - Балапанова Әлия Саққызы. Ұлдары - Ербол (1988 жылы туған), Сағадат (2000 жылы туған).

## Дереккөздер


Санат:4 маусымда туғандар
Санат:1968 жылы туғандар
Санат:Алматыда туғандар
Санат:Жаңа экономикалық университеті түлектері
Санат:Еуразия нарық институты түлектері
Санат:Қазақстан экономистері
Санат:Экономика ғылымдарының кандидаттары
Санат:Қазақстан банкирлері
Михаил Иванович Баранов

thumb
**Михаил Иванович Баранов**

1937 жылы 21 желтоқсанда УКСР Донецк облысының Мариуполь  қаласында туған.

Қолөнер училищесі мен жұмысшы жастардың кешкі орта мектебін (1955); КСРО ІІМ Алматы орта арнайы милиция
мектебін үздік (1961); КСРО ІІМ Мәскеу жоғары мектебінің заң факультетін (1965) бітірген, заңгер-құқықтанушы.
1953 жылдан - Ильич атындағы Мариуполь зауытында оқушы, №7 цехтың кезекші электригі . 1956 жылдан - Кеңес Әскерінің  қатарында  қызметте. 1959 жылдан - КСРО ІІМ Алматы орта арнайы милиция мектебінің курсанты. 1961 жылдан -  Қостанай облыстық атқару
комитетінің ІІБ тергеушісі, аға тергеушісі.1963 жылдан -Қостанай облыстық атқару комитетінің ІІБ  қоғамдық тәртіп басқармасы бөлімінің тергеушісі, аға тергеушісі. 1968 жылдан -  ҚазКСР ІІМ тергеу басқармасының тергеушісі, аға тергеушісі. 1969 жылдан -  ҚазКСР ІІМ штабында инспектор, аға инспектор,  ұйымдастыру-инспекторлық бөлім бастығының орынбасары, бастығы. 1979 жылдан -  ҚазКСР ІІМ  Қоғамдық тәртіпті  қорғау басқармасы бастығының
орынбасары, бастығы. 1984 жылдан - СҚО ІІБ бастығы. 1994 жылдан -  ҚР Жоғарғы Кеңесінің депутаты, 
Ұлттық қауіпсіздік және  қорғаныс жөніндегі комитет төрағасының орынбасары. 1995 жылдан -  ҚР Президенті Әкімшілігінің Рақымшылық жасау бөлімінің меңгерушісі. 1997 жылдан зейнеткерлік демалыста. 2003 жылдан - «АСКО» СК» АҚ
Алматы филиалының директоры. 2007 жылдан «Эко Полис» СК» АҚ басқарма төрағасының орынбасары.

2008 жылдан бері - «Эко Полис» СК» АҚ басқарма төрағасы.

ҚазКСР Жоғарғы Кеңесінің 12-ші шақырылымының дупутаттығына кандидат (1990),  ҚР Жоғарғы Кеңесінің 13-ші шақырылымының депутаты.

1980 жылы Мәскеу  қаласындағы XX Олимпиада ойындарында  қоғамдық тәртіпті  қорғауға  қатысқан  Қазақстан милициясы  қызметкерлерінің жиынтық отрядына басшымшылық еткен.

Еңбек  Қызыл Ту орденімен; 20 медальмен;  ҚазКСР Жоғарғы Кеңесі Төралқасының  Құрмет грамотасымен марапатталған.

КСРО ІІМ Еңбек сіңірген  қызметкері.

Отставкадағы милиция генерал-майоры.

Үйленген. Жұбайы - Баранова Тамара Михайловна, Ұлдары - Сергей (1960 жылы туған), Александр (1966 жылы туған), 3 немересі бар. 

## Дереккөздер


Санат:Тұлғалар
Марат Мұхаметқалиұлы Барлыбаев

thumb

**Марат Мұхаметқалиұлы Барлыбаев** 1960 жылы 13 сәуірде Талдықорған облысы Андреев
ауданының Келбай ауылында туған. Қазақ.

Әкесі - Барлыбаев Мухаметқали (1907-1977) , ҰОС қатысқан, мұғалім болған. Анасы - Барлыбаева Сәмен (1916 жылы туған), зейнеткер.

Алматы халық шаруашылығы институтының  қаржы-несие факультетін (1981) «Қаржы және несие» мамандығы бойынша бітірген.

Қазақ және орыс тілдерін біледі.

1981 жылдан - КСРО Мемлекеттік банкі Талдықорған облыстық кеңсесі  Қалалық басқармасы сауданы несиелеу бөлімінің экономисі. 1982жылдан -КСРО Мемлекеттік банкі
Талдықорған облыстық кеңсесі сауданы несиелеу бөлімінің экономисі . 1983 жылдан - Кеңес Әскерінің  қатарында қызметте. 1985 жылдан - КСРО Мемлекеттік банкі Андреев бөлімшесін басқарушының орынбасары (1988 жылдың  қаңтарынан - Агроөнеркәсіп банкі бөлімшесі). 1988
жылдың маусымынан - КСРО Мемлекеттік банкі Талдықорған облыстық инкассация басқармасының бастығы. 1988 жылдың желтоқсанынан - Талдықорған облысы
Агроөнеркәсіп банкі Қарабұлақ бөлімшесінің басқарушысы. 1995 жылдан -  ҚР Ұлттық банкі Талдықорған облыстық  басқармасының банктік бақылау бөлімінің бастығы, 1996
жылдан - экономикалық талдау, статистика және 
несиелі операциялар бөлімінің бастығы. 1997 жылдың  қазанынан -Мемлекеттік зейнетақы телеу орталығының Алматы облыстық бөлімшесі директорының орынбасары. 1998 жылдан - «Мұнайгаз-Дем» мемлекеттік емес жинақтаушы
зейнетақы  қоры Алматы  қалалық бөлімшесінің директоры. 1999 жылдың  қаңтарынан - «Босфор» БК» ЖШС атқарушы директоры (Алматы  қаласы). 1999 жылдың тамызынан -  ҚР
Ұлттық банкі ішкі аудит департаментінің Ұлттық банк бөлімшелері мен  ұйымдарының аудиті басқармасының бас экономисі. 1999 жылдың желтоқсанынан -  ҚР Ұлттық
банкі ішкі аудит департаментінің Ұлттық банк бөлімшелері мен  ұйымдарының аудиті басқармасы бастығының орынбасары. 2002 жылдың маусымынан -  ҚР Ұлттық банкі
ішкі аудит департаментінің Ұлттық банк бөлімшелері мен ұйымдарының аудиті басқармасының бастығы.

2005 жылдың  қазанынан бері -  ҚР Ұлттық банкі Маңғыстау
бөлімшесінің директоры.

«Қазақстан Республикасы Ұлттық банкінің Еңбек сіңірген
қызметкері» белгісімен (2009), Маңғыстау облысы әкімінің
Құрмет грамотасымен (2006) марапатталған.

Әскери атағы - старшина.

Діни көзқарасы - ислам.

Саяси  қайраткер ретіндегі идеалы - Д.А. Қонаев.

Қазақстанның болашағы туралы болжамы - «Қазақстанның
ұланғайыр мекен аумағы және оның бай  қойнаулары,
адамдардың іскерлік белсенділігінің артуы, жастардың ілім-білімге  құштарлана  ұмтылуы біздің дәулетті де өркенді ел
болуымыздың барлық алғышарттарын  қалайды».

Хоббиі - стол үсті теннисі, таза ауада серуендеу, нумизматика.

Сүйіп оқитын әдебиеті - детективтер, тарихи романдар.

Үйленген. Жұбайы - Барлыбаева Күлпаш Жұмағұлқызы,
лор-дәрігер. Ұлы - Барлыбаев Нұрлан (1988 жылы туған),  ҚМЭБИ
студенті;  қызы - Барлыбаева Нұргүл (1990 жылы туған),  ҚМЭБИ
студенті.

## Дереккөздер


Санат:Тұлғалар
Сергей Николаевич Гусаров

thumb
**Сергей Николаевич Гусаров**

1965 жылы РКФСР Мурманск  қаласында туған. 3 жоғары білімі бар.

«Өнеркәсіп инвестициясын есептеу» коммерциялық банкінде, «Талдамалық орталық» ЖАҚ  қаржылық консалтинг орталығында, Мәскеу есептеу палатасында  қызмет атқарған. 2001-2007 жылдары - «Мәскеу несие банкі» ААҚ
клиенттерге  қызмет көрсету басқармасы клиенттік белімінің бастығы, басқарма төрағасының орынбасары - президенті. 2008 жылдан - «Құрылыс несиесі» КБ ААҚ басқармасы төрағасының бірінші орынбасары. 2009 жылдан -«Собинбанк» ААҚ «Қоғамдық бастамаларға атсалысу» АБ басқармасы төрағасының орынбасары.

2010 жылдың мамырынан бері - «ДСБ банкі» АҚ ЕҰ басқармасының төрағасы (Қазақстан).

## Дереккөздер


Санат:Тұлғалар
Зәуреш Ерсайынқызы Дәлеева

thumb
**Зәуреш Ерсайынқызы Дәлеева**

1975 жылы 16 ақпанда туған.

Қазақ мемлекеттік басқару академиясын (1993) халықаралық экономист мамандығы бойынша бітірген; «Прагма» корпорациясында (2005) актуарий мамандығы бойынша арнайы оқу тәжірибесінен өткен.

1998 жылдан - «Медеу» сақтандыру  ұйымы» ЖШС сақтандыру жөніндегі менеджері . 2000 жылдан - «БТА» сақтандыру компаниясы» АҚ актуарлық есептерді жүргізу
жөніндегі бас маманы, резервтерді  қосу және есептеу бөлімінің бастығы. 2003 жылдан - «Династия» ӨСК» АҚ экономика және инвестициялар басқармасының бастығы,
қаржы директоры. 2004 жылдан - «БТА» сақтандыру компаниясы» АҚ басқармасы төрағасының орынбасары. 2005 жылдан - «БТА сақтандыру» сақгандыру компаниясы» АҚ, басқармасының төрағасы.

2009 жылдың  қаңтарынан бері - «Альянс Полис» сақтандыру компаниясы» АҚ басқармасының төрағасы.

ҚР Премьер-министрі Кеңсесінің  жанындағы міндетті медициналық сақтандыру мәселелері жөніндегі жұмыс тобының  қатысушысы (2001).

ҚР Актуарийлер  қоғамының мүшесі.

## Марапаттары
«Астананың 10 жылдығы» медалімен марапатталған (2008).

## Үй жағдайы
Тұрмыс  құрған. 2 ұлы бар.

## Дереккөздер


Санат:Тұлғалар
Еркеғали Серікұлы Еденбаев

**Еркеғали Серікұлы Еденбаев** - 1975 жылы 19 желтоқсанда туған. Қазақстан банкирі.

Қазақ мемлекеттік басқару академиясын (1997) «Қаржы және несие» мамандығы бойынша бітірген.

1997 жылдың маусымынан -  ҚР Ұлттық банкі №4 банктік бақылау басқармасы пруденциальді реттеу бөлімінің аға экономисі; 1998 жылдың ақпанынан - әдістемелік бөлімінің бас экономисі; 1998 жылдың тамызынан - банктік бақылау департаменті әдістемелік және талдау басқармасының бас экономисі, 1999 жылдың маусымынан - талдау бөлімінің бастығы. 2000 жылдан -  ҚР Ұлттық банкі ББД талдау бөлімінің бастығы. 2001 жылдан - ҚР Ұлттық банкі банктік және стратегиялық бақылау департаменті әдістемелік және талдау басқармасының бастығы. 2003 жылдан -  ҚР Ұлттық банкі  қаржылық бақылау департаменті әдістемелік басқармасының бастығы. 2004 жылдан -  ҚР қаржылық нарықты және қаржылық ұйымдарды реттеу және бақылау агенттігі стратегия және талдау департаментінің директоры. 2007 жылдың  қаңтарынан - «Цесна» корпорациясы» АҚ басқармасының басқарушы директоры, 2007 жылдың наурызынан -төрағасы орынбасарының м.а., орынбасары. 

2008 жылдың наурызынан бері - «Цесна» корпорациясы АҚ басқармасының төрағасы.

## Дереккөздер


Санат:1975 жылы туғандар
Санат:Қазақстан банкирлері
Әсел Мұратқызы Ерғазиева

thumb
**Әсел Мұратқызы Ерғазиева**

1976 жылы 24 қыркүйекте Шымкент қаласында туған. Қазақ.

Әкесі - Ерғазиев Мұрат Әбдіханұлы (1949 жылы туған). Анасы - Ерғазиева Раушан Әділбекқызы (1956 жылы туған).

Қазақ мемлекеттік басқару академиясының «Қаржы және несие» факультетін (1997) экономист мамандығы бойынша; 
Ұлттық мемлекеттік экономикалық саясат институтының «Мемлекеттік экономикалық саясат» факультетін (Токио қаласы, 2001) экономист мамандығы бойынша, мемлекеттік экономикалық саясат магистрі дәрежесімен бітірген.

«Сертификатталған Қаржы Талдаушысы» бағдарламасы бойынша II дәрежеге үміткер (СFА Candiddate, Level II, 2010). Келесі тақырыптар бойынша «Қазақстанның бағалы қағаздар нарығы» журналында жарияланған 6 мақаланың авторы: «Қазақстанның қаржы нарығына ай сайынғы талдау», «Қазақстандағы инвестициялық қорлардың дамуы», «Зейнетақы реформасы және оның бағалы қағаздар нарығына тигізетін ықпалы», «Панорама» газетіндегі «Ұлттық банк вексельдерді қайта есептеуді іске қосуға дайын» мақаласының (№253, 2000); ағылшын тіліндегі келесідей жарияланымдардың авторы: «Қазақстанның Елдік тәуекелі» (тамыз, 2000 жыл), «Қазақстанның дамуының индустриалдық саясаты және оның БСҰ принциптеріне сәйкестігі» (желтоқсан, 2002 жыл).

Орыс, ағылшын және қазақ тілдерін біледі.

1997 жылдан -  Қазақстан Республикасының Ұлттық Банкі монетарлық операциялар департаментінде ішкі нарықтық дилинг операциялары бөлімінің бас дилері, несиелендіру
және вексельдік айналым бөлімінің бастығы. 2001 жылдан - «Қазақстан Даму банкі» АҚ қазынашысы. 2004 жылдан - «АВN АМRО Банк Қазақстан» тәуекелдер жөніндегі кеңес берушісі,  қазынашысы, глобалдық нарықтар департаментінің директоры.

2007 жылдан бері - Дойче Банк Секьюритиз (Қазақстан) басқармасы төрайымы; АГ Дойче банк глобалдық нарықтар департаментінің директоры.

## Марапаттары
«Астананың 10 жылдығы» мерейтой медалімен (2008), «Қазақстан Даму банкі» АҚ  құрмет грамотасымен (2003) марапатталған.
## Үй жағдайы
Тұрмыс  құрған. Ұлы - Түсімханов Тайыр (2009 жылы туған). 

## Дереккөздер


Санат:1976 жылы туғандар
Санат:Түркістан облысында туғандар
Санат:Қазақстан экономистері
Дәурен Әділбекұлы Жақсыбек

**Дәурен Әділбекұлы Жақсыбек** (30 маусым 1978 жыл, Астана) - Астанадағы «Цеснабанк» АҚ басқарма төрағасы (2006-2015), Астана қалалық триатлон федерациясының президенті (2017 жылдан бастап)

## Үй жағдайы
Әкесі: Әділбек Рыскелдіұлы Жақсыбеков

Үйленген. Жұбайы - Жақсыбек Жанна Мұратқызы.  
Қызы - Лейла.

## Дереккөздер

Санат:Қазақ мемлекеттік Заң академиясы түлектері
Санат:Қазақстан банкирлері
Санат:Цеснабанк тұлғалары
Жұмабай Шаңқатұлы Жандәулетов

thumb
**Жұмабай Шаңқатұлы Жандәулетов**

1948 жылы 1 тамызда Ақтөбе қаласында туған.  Қазақ.

Әкесі - Жандәулетов Шаңқат, марқұм, ҰОС ардагері, КСРО
Мемлекеттік банкінің инкассаторы болып жұмыс істеген.
Анасы - Жандәулетова Балкенже.

Алматы халық шаруашылық институтының «Қаржы және несие» факультетін (1977) экономист мамандығы бойынша; Мәскеу  қаржы академиясындағы біліктілік арттыру курстарын (1987) бітірген.

Қазақ, орыс және неміс (сөздікпен) тілдерін біледі.

КОКП мүшесі (1972-1991).

1968 жылдан - КСРО Мемлекеттік банкінің Комсомол
бөлімшесінде несие инспекторы (Ақтөбе облысының Комсомол кенті); Кеңес Әскерінің  қатарында  қызметте. 1971 жылдан - КСРО Мемлекеттік банкінің Ақтөбе облыстық
кеңсесінде экономист. 1973 жылдан - КСРО Мемлекеттік банкінің Жезқазған облыстық кеңсесінде ақша айналымы бөлімінің бастығы. 1976-1987 жылдары - КСРО Мемлекеттік банкі  қалалық басқармасының бастығы (Жезқазған  қаласы). 1989 жылдан - Тұрғын үй әлеуметтік банкінің Ақтөбе облыстық басқармасы бастығының орынбасары. 1989 жылдан бері -  ҚазКСР Ұлттық банкінің Ақтөбе аумақтық бөлімшесінің жетекшісі (1993 жылдан - «Қазақстан
Республикасының Ұлттық банкі» ММ). Жезқазған  қалалық және облыстық Халық депутаттары кеңестерінің депутаты (1981-1986).

## Марапаттары
«Жауынгерлік ерлігі үшін» (1970), «Қазақстан Республикасының тәуелсіздігіне 10 жыл» (2001), «Ерен еңбегі үшін» (2008) медальдарымен; Түркіменстан ЛКЖО ОК грамотасымен (1970); Жезқазған облыстық атқару комитетінің құрмет грамотасымен (1983); «КСРО Мемлекеттік банкі үздігі» (1976), «ҚР Ұлттық банкінің Еңбек сіңірген  қызметкері» (2001) белгілерімен марапатталған.
## Әскери атағы
Әскери атағы - запастағы аға лейтенант.
## Діни көзқарасы
Діни көзқарасы - «Ар-ождан мен ата-бабаны  құрметтеу».
## Саяси  қайраткер ретіндегі идеалы
Саяси  қайраткер ретіндегі идеалы - Д.А. Қонаев.

## Қазақстанныңболашағы туралы болжамы
Қазақстанныңболашағы туралы болжамы -«Қазақстанның болашағының негізі - еңбекқорлық, табандылық пен оптимизм».
## Хоббиі
Хоббиі - тарих, әдебиет, балық аулау.
## Сүйіп оқитын әдебиеті
Сүйіп оқитын әдебиеті - Л. Гумилев, Ч. Диккенс, Сәбит Мұқанұлы Мұқанов, Мұхтар Омарханұлы Әуезов.

## Үй жағдайы
Үйленген. Жұбайы - Жандәулетова Шәмшия Батырханқызы, зейнеткер, «Металлтұрмысжөндеу» зауытының директоры болған.

## Дереккөздер


Санат:Тұлғалар
Шалқар Аманқосұлы Жүсіпов

**Шалқар Аманқосұлы Жүсіпов**

1970 жылы 11 сәуірде Алматы облысының Сарыөзек ауылында туған.  Қазақ.

Әкесі - Жүсіпов Аманқос Айқуатұлы, 40-жылдық тәжірибесі бар педагог. Анасы - Төлекенова Сақып Байменқызы, 35 жылдық тәжірибесі бар педагог.

Қазақ мемлекеттік сәулет-құрылыс академиясын (1994)
инженер-құрылысшы мамандығы бойынша;  ҚазМБА жанындағы Нарық институтын (1997) экономист мамандығы бойынша бітірген.

Қазақ, орыс және ағылшын тілдерін біледі.

1994 жылдан - Сарыөзек ауылындағы Ұлттық банктің есептік-касса орталығында операция бөлімінің маманы, аға маманы. 1996 жылдан - Талдықорған  қаласындағы
ҚР Ұлттық банктің облыстық филиалының инвестициялар бөлімінде аға маман. 1997 жылдан – Талдықорған қаласындағы  ҚР Бюджет банкінің облыстық филиалында тексеруші, жетекші тексеруші. 1997 жылдың  қыркүйегінен - «Қазақстан несиелендіру  қоры» Корпоративтік  Қорының бас бухгалтері, 1998 жылдың тамызынан - бас директоры.
2006 жылдан бері - «КazMicroFinanсе» МНҰ» ЖШС басқарма төрағасы.

Қазақстанның микронесие  ұйымдары  қауымдастығының
Директорлар кеңесінің төрағасы;  ҚР Президентінің жанындағы Кәсіпкерлер кеңесінің мүшесі; «ДАМУ» кәсіпкерлікті дамыту  қоры» АҚ Директорлар кеңесінің мүшесі;
«Ауыл шаруашылығына  қаржылық  қолдау көрсету  қоры» АҚ Директорлар кеңесінің мүшесі; «Атамекен» одағы Қазақстанның Ұлттық экономикалық палатасы басқармасының мүшесі; ТМД микроқаржы  қауымдастықтары Халықаралық үйлестіру кеңесі төрағасының орынбасары.

## Марапаттары
2-нші дәрежелі «Атамекен» одағы» Қазақстан ұлттық экономикалық палатасының медалімен (2008), ҚР Құрмет грамотасымен (2006) марапатталған. ҚР Президентінің Алғыс хатымен (2001) ескерілген. Қоғамдық марапаттар жөніндегі Республикалық Кеңестің "Ұлт Қайраткері" құрметті атағымен марапатталған (2025).

## Діни көзқарасы
Діни көзқарасы - «Радикалды діни көзқарасты ұстанбаймын, бірақ адам тағдырын анықтайтын жоғары саналы күштер мен заңдардың болатынына сенемін».

## Саяси  қайраткер ретіндегі идеалы
Саяси  қайраткер ретіндегі идеалы - Абылай хан, Ф.Д Рузвельт, А. Сахаров.

## Қазақстанның болашағы туралы болжамы
Қазақстанның болашағы туралы болжамы - «Пайдалы қазбалардың орасан қорлары, республиканың тиімді геосаяси орналасуы, жоғары дамыған адам әлеуметі - Қазақстанның әлемдік экономикаға  қарқынды интеграциясының, әлемдік  қауымдастықпен әріптестік  қатынастарды нығайтудың маңызды  құрамдаушылары, - бұл Қазақстан Республикасының табысты дамуының кепілі!»

## Хоббиі
Хоббиі - футбол, жүзу, балық аулау.

## Сүйіп оқитын әдебиеті
Сүйіп оқитын әдебиеті - Мұхтар Омарханұлы Әуезов, М. Булгаков, Б. Акунин, X. Мураками, В. Пелевин.

## Үй жағдайы
Үйленген. Жұбайы - Жүсіпова Дина Келеңғожақызы (1972 жылы туған), инженер-технолог.  Қыздары - Арай (1995 жылы туған), Нұрай (1998 жылы туған).

## Дереккөздер

Санат:Тұлғалар
Нина Аронқызы Жүсіпова

thumb

**Нина Аронқызы Жүсіпова**

1962 жылы 3  қаңтарда Көкшетау облысы Красноармейск
ауданы Тайынша стансасында туған. Қазақ.

Алматы халық шаруашылығы институтының өнеркәсіпті
жоспарлау факультетін үздік бітірген (1983), мамандығы «өнеркәсіпті жоспарлау».

1983 жылдан -  ҚазКСР ІІМ инспектор-бухгалтері , аға
инспектор-бухгалтері , аға экономисі . 1991 жылдан - «Қазақстан» республикалық  құрылыс биржасының бас бухгалтері . 1994 жылдан - Экономикалық талдау басқармасының бастығы,  Қазкоммерцбанктің
бас бухгалтері - «Қазкоммерцбанк» ААҚ басқармасының
төрағасының орынбасары. 1996 жылдан - «Қазкоммерцбанк» ААҚ басқармасы төрағасының бірінші орынбасары. 2002 жылдан - «Қазкоммерцбанк» АҚ басқармасының
төрайымы.

«Қазақтелеком» ААҚ Директоралар кеңесінің (1998-2002); «Ұлар Үміт» ЖЗҚ» АҚ Директоралар кеңесінің (1998 жылдан) мүшесі.

## Марапаттары
«Қазақстан Республикасының тәуелсіздігіне 10 жыл» (2001) медалімен марапатталған. Шығыс Еуропа аумағында ең жақсы үш әйелге жыл сайын берілетін «Бизнестегі әйелдер» Еуропалық  қайта  құру және даму банкінің сыйлығына ие болған (2004). 

## Дереккөздер


Санат:Тұлғалар
Жарылқасын Әбілқасымұлы Кенжебеков

thumb
**Жарылқасын Әбілқасымұлы Кенжебеков**

1970 жылы 18  қаңтарда  Қызылорда облысы Жаңақорған ауданының Жаңақорған кентінде туған.  Қазақ.

Әкесі - Кенжебеков Әбілқасым, зейнеткер. Анасы - Кенбаева Садатхан.

Қазақ мемлекеттік басқару академиясы жанындағы Алматы банк колледжінің экономика факультетін (1995) банкісінің
маманы мамандығы бойынша; Т. Рысқұлов атындағы
Қазақ экономикалық университетін (2008) «Менеджмент»
мамандығы бойынша бітірген.

Қазақ, орыс және ағылшын (ауыз екі) тілдерін біледі.

«Нұр Отан» ХДП мүшесі (2007 жылдың мамырынан).

1995 жылдың  қарашасынан - «Тұран Әлем банкі» АҚ Қызылорда облыстық филиалының проблемалы  қарыздар секторының маманы. 1999 жылдың  қаңтарынан Қызылорда облысы бойынша Кеден басқармасының кедендік рәсімдеу және кеден бақылауы бөлімінің аға маманы 2001 жылдың мамырынан - «Қазақстан Халық банкі» АҚ Жаңақорған аудандық филиалының басқарушысы, 2003 жылдың ақпанынан - «Қазақстан Халық банкі» АҚ Шиелі аудандық филиалының басқарушысы. 2004 жылдың қазанынан - «Қазақстан Халық банкі» АҚ  Қызылорда облыстық филиалы директорының бөлшек сатылымдар жөніндегі
орынбасары. 2006 жылдың  қыркүйегінен - «Альянс Банк»
АҚ  Қызылорда филиалының директоры.

2009 жылдың  қарашасынан бері - «Қызылорда Газ-К2» ЖШС директоры.

Қызылорда облыстық мәслихатының депутаты (2007-2012), өз-өзін  ұсынушы.

Қызылорда облыстық мәслихатының жастар істері және құқық  қорғау органдарының мәселелері жөніндегі тұрақты
комиссиясының мүшесі, жастар саясаты және партиоттық тәрбие жөніндегі кеңестің мүшесі.  Қызылорда облыстық
балалар-жасөспірімдер футбол лигасының президенті. Қызылорда облысының 70 жылдығы  құрметіне,  Қызылорда
қаласының 190 жылдығы  құрметіне медальдарымен; «Қазақстан Халық банкі» ААҚ басқарма төрағасының
(2001, 2002, 2003), «Қазақстан Халық банкі» АҚ Қызылорда филиалы директорының (2003)  құрмет грамоталарымен
марапатталған.

Әскери атағы - аға сержант.

Діни көзқарасы - «Барлық діндер мен діни ағымдарға құрметпен  қараймын».

Саяси  қайраткер ретіндегі идеалы - Н.Ә. Назарбаев, Д.А. Қонаев.

Қазақстанның болашағы туралы болжамы - «Ауыл тұрғындарының тіршілік деңгейін арттыру, оның әлеуметтік-экономикалық гүлденуі».

Хоббиі - спорт (баскетбол, футбол).

Сүйіп оқитын әдебиеті -  қазақ классикасы.

Үйленген. Жұбайы - Сүлейменова Мереке Жанұзаққызы
(1978 жылы туған), үй шаруасымен айналысады.  Қызы - Әбілқасым Ақерке Жарыл  қасынқызы (1999 жылы туған); ұлдары - Әбілқасым Сәтбай Жарылқасынұлы (2004 жылы туған), Жарылқасын Нұрсұлтан Жарылқасынұлы (2008 жылы туған). 

## Дереккөздер


Санат:Тұлғалар
Мира Аманкұлқызы Көшкімбаева

thumb
**Мира Аманкұлқызы Көшкімбаева**

1968 жылы 7 ақпанда Жамбыл облысы Шу ауданының
Новотроицкое ауылында туған. Қазақ.

Әкесі - Көшкімбаев Аманқұл. Анасы - Көшкімбаева Анаркүл.

М.В. Ломоносов атындағы Мәскеу мемлекеттік университетінің философия факультетін (1991) философ-саясаттанушы мамандығы бойынша;  Қазақ мемлекеттік басқару
академиясының экономика факультетін (1997) экономист мамандығы бойынша; Маастрихт университетін (Нидерланд, 2003) master of science дәрежесімен бітірген.

Қазақ, орыс және ағылшын тілдерін біледі.

1991 жылдан -  Абай атындағы Қазақ мемлекеттік педагогикалық университетінің саяси тарих және саясаттану кафедрасының оқытушысы. 1992 жылдан - Абай атындағы
Қазақ мемлекеттік педагогикалық университетінің аспиранты. 1993 жылдан - «Матай-фонд» инвестициялық жекешелендіру  қорының инвестициялар жөніндегі директоры, 1994 жылдан - бағалы  қағаздар жөніндегі директоры. 1995 жылдан - «САІFС» АҚ бас директоры. 1996
жылдың наурызынан - «Матай-фонд» инвестициялық жекешелендіру  қорының басқарушысы. 1996 жылдың маусымынан - 
«Еуразиялық банк» АҚ  қор бөлімінің бас маманы, 1997 жылдан - бағалы  қағаздар мен инвестициялық жобалар департаменті директорының орынбасары -  қор
бөлімінің бастығы, 1998 жылдан - бағалы  қағаздар мен инвестициялық жобалар басқармасының (Қор және кастодиалдық операциялар басқармасы болып  қайта аталған)
бастығы. 2001 жылдан -  ҚР Еңбек және халықты әлеуметтік қорғау министрлігі Жинақтаушы зейнетақы  қорларының қызметін реттеу жөніндегі комитет төрағасының орынбасары. 2002 жылдың ақпанынан  қыркүйегіне дейін - Қазақстан  Қаржыгерлер  қауымдастығының сақтандыру және зейнетақы секторы жөніндегі директоры. 2003 жылдың шілдесінен - Халықаралық еңбек  ұйымының «Мекен-жайлық әлеуметтік көмек жүйесін бағалау» жобасының консультанты. 2003 жылдың  қазанынан - «Еуразиялық банк» АҚ басқарма төрағасының орынбасары. 2005 жылдан - «Алматы халықаралық әуежайы» АҚ қаржы жөніндегі вице-президенті. 2006 жылдан - «Қазақстанкаспийшельф» АҚ бас директорының  қаржы және экономика жөніндегі орынбасары. 2007 жылдан - «Wealth Capital» АҚ басқарма
төрайымы, директорлар кеңесінің мүшесі. 2009 жылдың қаңтарынан - «Delta Bank» АҚ басқарма төрағасының орынбасары - басқарма мүшесі, 2009 жылдың ақпанынан -
басқарма төрайымы міндетін атқарушы, 2009 жылдың наурызынан бері - Директорлар кеңесінің төрайымы, 2009 жылдың  қыркүйегінен бері - Директорлар кеңесінің мүшесі.
2009 жылдың ақпанынан бері - «Пана Иншуранс» СК» АҚ Директорлар кеңесінің төрайымы.

## Дереккөздер


Санат:Тұлғалар